360_Gradë
Historiku i emisionit
Për nga kohëzgjatja, emisioni është relativisht i ri duke nisur trasmetimin në Ora News në 28 shtator 2017. Emisioni i parë, që kishte temën: "Udhëkryqi i opozitës shqiptare", startoi me dy të ftuar përballë njëri-tjetrit: Arben Imami dhe Genc Ruli. Që në fillim, emisioni ishte konceptuar në formën e një rrethi pa praninë e publikut në studio siç e ndeshim në rastin e emisionit “Opinion” nga Blendi Fevziu. Më 23 nëntor 2017 (mbrëmjen e së enjtes) i ftuar në emision ishte kryeministri Edi Rama ku deklaroi se ministri i Brendshëm, Fatmir Xhafaj do të depozitonte  një kallzim penal për të zbuluar dekonspiruesin e operacionit të arrestimit të  ish-drejtuesve të policisë së Vlorës. Këta të fundit akuzoheshin për kultivim, trafik droge dhe grup të strukturuar kriminal dhe kishin lidhje me anëtarët e dosjes së Habilajve. Ai gjithashtu vendosi ti qëndronte deklaratës së tij ku thoshte se nëse Saimir Tahiri shpallej fajtor nga prokuroria ishte një “vemje”, ndërsa nuk preferoi të komentonte deklaratën e ambasadorit të Shteteve të Bashkuara të Amerikës në Vjenë. Përveç kryeministrit aktual të vendit, në emisionin e tij Artur Zheji ka ftuar dhe ish-kryeministrin Sali Berisha. Herën e parë, zoti Sali Berisha ka qënë i intervistuar në datë 19 dhjetor të vitit 2017, pas zgjedhjes, në një situatë të tensionuar si brenda edhe jashtë sallës së Kuvendit,  të Arta Markut në detyrën e Prokurores së Përgjithshme të përkohshme. Ish-kryeministri nuk ka nguruar të rikthehet në studion e Artur Zhejit shumë herë të tjera, për të shfaqur mendimin dhe bindjet e tij lidhur me çështjet: ndërtimi i Rrugës së Arbrit, ish-ministri i Brenshëm Saimir Tahiri dhe implikimin e tij me anëtarët e dosjes Habilaj, përçarja e Partisë Demokratike, financimet ruse në PD, hapjen e negociatave me BE-në e shumë tema të tjera të nxehta të aktualitetit shqiptar. Në studion e “360o” ka qënë e ftuar dhe kyetarja e Lëvizjes Socialiste për Integrim, zonja Monika Kryemadhi përballë gazetarëve Iris Luarasi dhe Arjan Çani në 5 tetor 2017.Zonja Kryemadhi, u shpreh se ish-kreu i LSI-së, Ilir Meta, u tregua emocional me Ramën duke e mbajtur në qeveri dhe se gjatë fushatës, Basha u bë kamxhik në duart e Ramës kundër LSI-së. Rama e përdori atë sic përdori Metën në 2007. Përveç tematikës politike që trajtohet shpesh, në këtë emision kemi dhe përfshirje të temave sociale dhe aktualitetit në vend. Shembuj të tillë mund të marrim: emisionin e 12 tetor 2017(“Çfarë hamë, çfarë pimë dhe sa helmohemi?”) ku i ftuar ishte ish-ministri i Bujqësisë, Edmond Panarit i cili foli për problemet e sigurisë me ushqimin. Gjithashtu vlen të përmenden emisione si ai i 1 maj 2018(Morali, familja dhe dekadenca shqiptare...) apo dhe emisioni i 13 shkurtit("Revolta e artistëve! Zoti marrtë hak për artistët") ku u trajtua çështja mjaft e ndjeshme e fatit të teatrit kombëtar shqiptar. Në ndryshim nga shumë talk-show, shqiptar por dhe të huaj, Artur Zheji nuk heziton te ftojë në studion e vet as një nga ata që mund të konsiderohet “rivali” i tij televiziv, moderatorin Blendi Fevziu. Gazetari i njohur Blendi Fevziu, vërejti se problemi i kanabisit nuk është pranuar asnjëherë nga qeveria, çka mund të sillte më pas luftën ndaj tij. Ai tha se ishin mediat botërore ato që dhanë alarmin, ndërsa rikujtonte ngjarjet e mëdha që kanë ardhur për shkak të këtij problemi.